Diari Oficial de la Generalitat Valenciana


Sumari del DOGV 5951, del 10-02-2009 (2009/1087)

Exposició pública de la modificació parcial número 20 del pla general d'ordenació urbana relativa a la regulació de l'ús comercial en l'àrea de reculada de parcel·les amb tipologia BQ.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5951

Data del DOGV
:   10-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1087


Data del document
:   08-01-2009

Organisme emissor
:   Ajuntament de Calp

Tipus de document
:   Informació Pública

Descriptors 

:   * Calp
    * pla d'urbanisme
    * administració local

Exposició pública de la modificació parcial número 20 del pla general d'ordenació urbana relativa a la regulació de l'ús comercial en l'àrea de reculada de parcel·les amb tipologia BQ. [2009/1087]  
El Ple de l'Ajuntament de Calp, en sessió ordinària, celebrada el dia 11 de desembre de 2008 va adoptar, entre altres, l'Acord següent:  
«Exposició pública de la modificació parcial número 20 del pla general d'ordenació urbana relativa a la regulació de l'ús comercial en l'àrea de reculada de parcel·les amb tipologia BQ, la part dispositiva de la qual es transcriu a continuació:  
Primer. Sotmetre a informació pública, per un període d'un mes, anunciada en el Diari Oficial de la Generalitat Valenciana i en un diari no oficial d'àmplia difusió en la localitat. Durant este termini, el projecte diligenciat del pla haurà de trobar-se dipositat, per a la consulta pública, a l'Ajuntament afectat pel canvi d'ordenació.   
No serà preceptiu reiterar este tràmit en un mateix procediment quan s'introduïsquen modificacions, encara que foren substancials, en el projecte, i serà suficient que l'òrgan que atorgue l'aprovació provisional la notifique als afectats per les modificacions en les actuacions.  
Segon. Conclòs el tràmit anterior, l'Ajuntament resoldrà sobre l'aprovació definitiva, amb introducció de les rectificacions que estime oportunes, i ordenarà la publicació de l'aprovació definitiva.  
Tercer. Abans de la publicació de l'aprovació definitiva de la present modificació, remetre una còpia diligenciada la conselleria competent en urbanisme.  
Quart. La publicació definitiva de la present modificació s'efectuara en el Butlletí Oficial de la Província d'Alacant.  
Quint. Suspendre les llicències de parcel·lació, d'edificació i de demolició per a l'àmbit de la present modificació, excepte per al supòsit en què es complisca amb el planejament en vigor així com amb el que s'exposa al públic, i en este cas, es podran atorgar les oportunes llicències.  
Sext. A fi d'incrementar la participació dels ciutadans de Calp en la major mesura possible, establir les mesures següents:  
1a. Publicar un anunci en la televisió local de Calp del present acord tots els dies mentres dure l'exposició pública.  
2a. Remetre una còpia de la modificació que es pretén aprovar a tots els arquitectes i enginyers que tinguen obert despatx a Calp a fi que formulen les al·legacions i els suggeriments que estimen oportuns durant el període d'exposició pública.   
3a. Convocar una reunió informativa oberta a tots els ciutadans a la qual assistirà l'Alcaldia i tècnics del departament d'Urbanisme per a contestar quants dubtes, preguntes o escoltar els suggeriments que els veïns de Calp formulen. La reunió esmentada se celebrarà el primer dilluns posterior a la publicació de l'anunci en el Butlletí Oficial de la Província d'Alacant en el saló de plens de l'Ajuntament a les 18 hores.  
4a. Publicat l'anunci en el Butlletí Oficial de la Província d'Alacant, per mitjà d'un ban de l'Alcaldia, es recordarà a tots els veïns el dia, l'hora i el lloc de celebració de la reunió.  
5a. Remetre una còpia a l'associació de comerciants i a les agències immobiliàries».  
El que es fa públic per a general coneixement.  
Calp, 8 de gener de 2009.- L'alcalde: Joaquim Tur Ciscar.